Държавен вестник, бр. 31, 2025 г., стр. 45

БРОЙ  31	
Д Ъ Р Ж А В Е Н  В Е С Т Н И К 	
СТР.  45   
8. координира и подпомага прилагането на 
процедурите за оценяване изпълнението на 
длъжностите на служителите в МЕУ и прилага 
система за заплащане и други придобивки на 
служителите в МЕУ;
9. осигурява безопасни и здравословни 
условия на труд в МЕУ;
10. в областта на управление на активите 
осъществява дейностите по:
а) организиране и контрол за правилното, 
законосъобразното и ефективното ползване 
на имотите, които са предоставени на МЕУ;
б) поддържане на цялостна документация 
на имотите;
в) организиране и осъществяване на ця­
лостното техническо обслужване на МЕУ с 
транспорт, както и регистрацията на моторни 
превозни средства, застраховане, поддръжка 
и ремонт и годишни прегледи;
г) организиране и контрол за правилното, 
законосъобразното и ефективното ползване, 
управление и опазване на движимите вещи;
д) снабдяването, ползването, съхранението, 
поддръжката и ремонта на стоково-матери­
алните ценности;
е) организиране и контрол за поддръжката 
и ремонта на имотите, предоставени на МЕУ, 
включително застраховането им, съобразно 
действащото законодателство;
ж) организиране на почистването и осигу­
ряването на санитарно-хигиенните условия в 
административната сграда на МЕУ и в при­
лежащите є терени.
(2) Дирекция „Управление на човешките 
ресурси и собствеността“ изпълнява дейности­
те по ал. 1, т. 1 – 8 по отношение на админи­
страцията на второстепенния разпоредител с 
бюджет по бюджета на МЕУ.
Раздел VIII
Специализирана администрация
Чл. 40. (1) Специализираната администра­
ция подпомага и осигурява осъществяването 
на правомощията на министъра като орган 
на изпълнителната власт, свързани с неговата 
компетентност.
(2) Специализираната администрация е 
организирана в шест дирекции:
1. дирекция „Дигитална трансформация“;
2. дирекция „Контрол“;
3. дирекция „Европейска координация, 
международно сътрудничество и проекти“;
4. дирекция „Управление на програми“;
5. дирекция „Мрежова и информационна 
сигурност“;
6. дирекция „Електронна идентификация 
и данни“.
Чл. 41. Дирекция „Дигитална трансформа­
ция“ подпомага министъра при разработване 
и провеждане на държавната политика в 
областта на електронното управление, инфор­
мационните технологии и информационното 
общество, като:
1. разработва, координира, актуализира и 
извършва постоянен мониторинг и контрол 
на стратегически и програмни документи за 
развитие на електронното управление, инфор­
мационните технологии и информационното 
общество в Република България;
2. координира и подпомага реализирането 
на ангажиментите на национално ниво, свър­
зани с европейската политическа програма 
„Цифрово десетилетие“, в т.ч. разработва нор­
мативни актове и стратегически документи, 
изготвя, координира и мониторира изпълне­
нието на доклади, пътни карти и планове, 
изготвя анализи на показатели и прогнози;
3. координира, осъществява методическо 
ръководство и контролира развитието на елек­
тронното управление по области на политики, 
предлага за утвърждаване стратегии за разви­
тие на електронното управление по области 
на политики и контролира изпълнението на 
плановете за реализацията им;
4. разработва и предлага единна политика 
за информационните ресурси, изготвя ме­
тодически указания и координира нейното 
изпълнение;
5. разработва, координира и развива ар­
хитектурата на електронното управление в 
Република България, включително хоризон­
тални и централни системи и компоненти 
на електронното управление, предлага я на 
министъра за утвърждаване и следи за при­
лагането є от административните органи и 
лицата по чл. 1, ал. 2 от ЗЕУ;
6. координира разработването и предлага 
за одобряване проектите на функционални 
архитектури за развитие на електронното 
управление по области на политики, изгот­
вени от компетентния заместник минис­
тър-председател или министър, и следи за 
изпълнението им;
7. дефинира изискванията към инфраструк­
турата, необходима за функционирането на 
хоризонталните и централните системи и 
компоненти на електронното управление;
8. организира, планира и координира 
дейностите по развитие и прилагане на ар­
хитектурни решения, свързани с ресурсите 
на електронното управление, включително 
споделените такива;
9. изготвя единни стандарти и правила, 
установяващи технологични и функционални 
параметри, които се поддържат от инфор­
мационните системи на административните 
органи и лицата по чл. 1, ал. 2 от ЗЕУ, за 
постигане на семантична и технологична 
оперативна съвместимост и осъществява 
мониторинг върху тяхното прилагане;
10. разработва и дава предложения за раз­
витие на съобщителните обекти със специ­
ално предназначение и споделените ресурси 
на електронното управление съгласно ЗЕУ;
11. подпомага министъра при провеждане 
на политиката за информационните ресурси,